**Pontifikálie** alebo **biskupské insígnie** sú bohoslužobné rúcha alebo predmety, ktoré v kresťanských cirkvách západných i východných obradov používajú pri bohoslužbách biskupi, resp. iní vyšší cirkevní hodnostári.

Použitie v rímskokatolíckej cirkvi
----------------------------------

Súčasný Biskupský ceremoniál vymenúva tieto insígnie: mitra, biskupský prsteň, biskupská berla, pektorál (náprsný kríž) a, pre metropolitov, pálium. Používa sa aj solideo príslušnej farby podľa hodnosti. Okrem toho sa pri bohoslužbách používajú tie rúcha, ktoré si oblieka kňaz, t.j. humerál, alba, cingulum, štóla a ornát, resp. pluviál – tieto nie sú pontifikáliami. Pri slávnostných omšiach sa pod ornát oblečie aj pontifikálna dalmatika.

Právo používať pontifikálie majú všetci biskupi, ako aj pápežskí legáti, opáti a preláti s územnou jurisdikciou, stáli apoštolskí administrátori a regulárni opáti (teda tí, ktorí sú autoritou rovní diecéznemu biskupovi). Toto právo užívajú aj apoštolskí administrátori *sede vacante*, apoštolskí vikári a apoštolskí prefekti, ale, ak nie sú biskupmi, nemôžu používať katedru a berlu. Pre kardinálov (aj keď nie sú biskupmi) platí ohľadom pontifikálií to isté ako pre biskupov.

Pred vydaním nového Biskupského ceremoniála v roku 1984 (a aj v súčasnosti v rámci mimoriadnej formy Rímskeho obradu) sa medzi pontifikálie zaraďovali aj biskupské rukavice, liturgické ponožky, biskupské sandále a pontifikálna tunika (zrušená spolu so subdiakonátom už v roku 1972).

Galéria
-------

* Czeslaw Kozon, rímskokatolícky biskup Kodane pri pontifikálnej slávnostnej omši v rímskom ornáte s pontifikálnou dalmatikouCzeslaw Kozon, rímskokatolícky biskup Kodane pri pontifikálnej slávnostnej omši v rímskom ornáte s pontifikálnou dalmatikou
* Jose S. Palma, arcibiskup v Cebu, pri pontifikálnej slávnostnej omši v mimoriadnej forme Rímskeho obraduJose S. Palma, arcibiskup v Cebu, pri pontifikálnej slávnostnej omši v mimoriadnej forme Rímskeho obradu
* Raymond Leo kardinál Burke v pontifikáliách (bez dalmatiky)Raymond Leo kardinál Burke v pontifikáliách (bez dalmatiky)
* Ján Hirka, eparcha prešovský, v gréckokatolíckom biskupskom liturgickom odeveJán Hirka, eparcha prešovský, v gréckokatolíckom biskupskom liturgickom odeve

Referencie
----------

1. ↑  *pontifikálie*. In: KRAUS, Jiří. *Slovník cudzích slov : akademický*. 2. doplnené a uprav. vyd. Bratislava : Slovenské pedagogické nakladateľstvo, 2005. 1054 s. Dostupné online. ISBN 80-10-00381-6.
2. 1 2  Pontifikalien. In: HÖFER, Josef; RAHNER, Karl. *Lexikon für Theologie und Kirche*. Freiburg : Herder, 1963. [Cit. 2021-11-29]. 8, s. 614 – 615. (nem.)
3. 1 2  THURSTON, Herbert. Pontificalia. In:  *Catholic Encyclopedia*. New York : Robert Appleton Company, 1911. [Cit. 2021-11-29]. (angl.)
4. ↑  §57 In: *Cæremoniale Episcoporum*. 1984, [cit. 2021-11-29].
5. ↑  §173 In: *Cæremoniale Episcoporum*. 1984, [cit. 2021-11-29].
6. ↑  §56 In: *Cæremoniale Episcoporum*. 1984, [cit. 2021-11-29].
7. ↑  Pavol VI.. *Motu proprio Pontificalia insignia* [online]. Rím: Typis Polyglottis Vaticanis, 1968-06-21, [cit. 2021-11-29]. S. 374 – 377. Dostupné online. (lat.)
8. ↑  §1205 In: *Cæremoniale Episcoporum*. 1984, [cit. 2021-11-29].
9. ↑  Pius VII.. *Apoštolský list Decet Romanos Pontifices* [online]. Rím: Typis Polyglottæ Officinæ S. C. De Propaganda Fide, 1867-07-04, [cit. 2021-11-29]. S. 569 – 574. Dostupné online. (lat.)